**Образац 12**

**Јавно предузеће за заштиту и унапређење животне средине**

**на територији градске општине Обреновац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01.2018. до 30.06.2018.године**

Oбреновац, 17.07.2018.година

**I ОСНОВНИ СТАТУСНИ ПОДАЦИ**

**Пословно име:**

Јавно предузеће за заштиту и унапређење животне средине на територији градске општине Обреновац

**Седиште:**

Обреновац, Краља Александра Првог број 63

**Претежна делатност:**

Шифра 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац

**Матични број:**

20597011

**ПИБ:**

106417395

**НАДЛЕЖНИ ОРГАН ЈЕДИНИЦЕ ЛОКАЛНЕ САМОУПРАВЕ:** Скупштина градске општине Обреновац

**Делатности јавног предузећа су:**

Претежна делатност предузећа је: 9104 - Делатност ботаничких и зоолошких вртова и заштита природних вредности - управљање заштићеним подручјима (национални паркови, резервати, споменици и паркови природе, предели и др.) на територији градске општине Обреновац.

Осим наведене претежне делатности, Предузеће обавља и следеће послове:

-праћење стања природних вредности животне средине (ваздух, вода, земљиште, шуме, биљни и животињски свет) и старање о предузимању мера на заштити и унапређењу животне средине;

-мерење нивоа буке;

-успостављање локалног регистра извора загађивача;

-израда програма и пројеката употребе обновљивих и алтернативних извора енергије;

-израда и спровођење појединачних пројеката подизања, уређења или обнове јавних зелених површина;

-пошумљавање, сађење дрвећа за заштиту од буке, ветра и ерозије и др;

-уређење и одржавање јавних зелених површина специјалних намена – арборетуми и ботаничке баште;

-управљање новоформираним шумским културама на јавним површинама;

-успостављање катастра јавних зелених површина;

-издавање и публиковање података, извештаја и информација о стању животне средине;

-сузбијање штетних организама (комараца, крпеља, глодара и др.);

-развијање јавне свести о значају заштите и унапређења животне средине;

-успостављања информационог система и вођење базе података о стању животне средине из делокруга рада Предузећа;

-промоција и презентација пројеката из делокруга рада Предузећа;

-израда акционих и санационих планова од значаја за заштиту животне средине на подручју градске општине;

-пружа стручне услуге правним и физичким лицима, на њихов захтев, у припреми пројеката из области заштите животне средине, по посебном уговору, по основу којег стиче приход и

- друге послове и услуге које су у функцији и у вези са подстицањем заштите животне средине утврђене законом и Статутом Предузећа у складу са надлежностима градске општине.

**Годишњи/трогодишњи програм пословања:**

ЈП ЗЖС, Обреновац је свој годишњи Програм пословања, са финансијским планом за 2018.годину, донело 13.12.2017.године, на који је дата сагласност Скупштине градске општине Обреновац на седници одржаној 22.12.2017. године, Решењем VII-01 бр.020-166. Обим Програма пословања ЈП ЗЖС,Обреновац за 2018.годину планиран је у износу од 81.756.733,92 динара.

ЈП ЗЖС, Обреновац је прву измену и допуну годишњег Програма пословања, са финансијским планом за 2018.годину, донело 27.04.2018.године, на који је дата сагласност Скупштине градске општине Обреновац на седници одржаној 11.05.2018. године, Решењем VII-01 бр.020-44. Обим Програма пословања ЈП ЗЖС,Обреновац за 2018.годину планиран је у износу од 81.756.733,92 динара.

ЈП ЗЖС, Обреновац је другу измену и допуну годишњег Програм пословања, са финансијским планом за 2018.годину, донело 28.05.2018.године, на који је дата сагласност Скупштине градске општине Обреновац на седници одржаној 19.06.2018. године, Решењем VII-01 бр.020-65. Обим Програма пословања ЈП ЗЖС,Обреновац за 2018.годину планиран је у износу од 90.206.733,92 динара.

ЈП ЗЖС, Обреновац је свој посебан програм за коришћење субвенција из буџета градске општине обреновац за 2018.годину, донело 13.12.2017.године, на који је дата сагласност Скупштине градске општине Обреновац на седници одржаној 22.12.2017. године, Решењем VII-01 бр.020-167. Обим Програма пословања ЈП ЗЖС,Обреновац за 2018.годину планиран је у износу од 76.132.667,00 динара.

ЈП ЗЖС, Обреновац је прву измену и допуну посебног програма за коришћење субвенција из буџета градске општине Обреновац за 2018.годину, донело 27.04.2018.године, на који је дата сагласност Скупштине градске општине Обреновац на седници одржаној 11.05.2018. године, Решењем VII-01 бр.020-45. Обим Програма пословања ЈП ЗЖС,Обреновац за 2018.годину планиран је у износу од 76.132.667,00 динара.

ЈП ЗЖС, Обреновац је другу измену и допуну посебног програма за коришћење субвенција из буџета градске општине Обреновац за 2018.годину, донело 28.05.2018.године, на који је дата сагласност Скупштине градске општине Обреновац на седници одржаној 19.06.2018. године, Решењем VII-01 бр.020-66. Обим Програма пословања ЈП ЗЖС,Обреновац за 2018.годину планиран је у износу од 84.582.667,00 динара.

**II ОБРАЗЛОЖЕЊЕ ПОСЛОВАЊА**

**1. БИЛАНС УСПЕХА У ПЕРИОДУ ОД 01.01. ДО 30.06.2018.ГОДИНЕ**

Планирани укупни пословни приходи за период од 01.01. до 31.12.2018.године износе 81.856 динара и састоје се од: прихода од премија,субвенција,дотација, донација и сл. у износу од 76.232 и других пословних прихода у износу од 5.624 динара.

Планирани укупни расходи за 2018.годину износе 59.952 динара и састоје се од: трошкова материјала у износу од 1.011 динара, трошкова горива и енергије у износу од 890 динара, трошкова зарада, накнада зарада и осталих личних расхода у износу од 20.988 динара, трошкова производних услуга у износу од 3.894 динара, трошкова амортизације у износу од 5.700 динара , нематеријалних трошкова у износу од 27.469 динара и остали расходи у износу од 200 динара.

У периоду од 01.01.2018.-30.06.2018.године Предузеће је:

- остварило приходе у износу од 20.409 динара од планираних 28.943 динара и састаје се од: прихода од премија,субвенција, дотација, донација и сл. у износу од 19.132 динара од планираних 28.943 динара и других пословних прихода у износу од 1.277 динара од планираних 0 динара.

- извршило расходе у износу од 22.609 динара од планираних 27.910 динара и састоје се од : трошкова материјала у износу од 619 динара, трошкова горива и енергије у износу од 344 динара, трошкова зарада, накнада зарада и осталих личних расхода у износу од 9.076 динара, трошкова производних услуга у износу од 1.066 динара, трошкови амортизације у износу од 3.241 динара, нематеријалних трошкова у износу од 8.263 динара, отали расходи у износу од 868 динара.

-остварило губитак из редовног пословања у износу од 3.068 динара.

Напомена: износи су дати у хиљадама динара.

**1А. БИЛАНС СТАЊА НА ДАН 30.06.2018.ГОДИНЕ**

На дан 31.12.2018.године планирана је стална имовина у износу од 54.100 динара, уписан а неуплаћени капитал у износу од 500, некретнине ,постројења и опрема у износу од 59.777 динара, ванбилансна актива у износу од 15.615 динара, основни капитал у износи од 20.065 динара, нераспоређени добитак у износу од 32.645 динара, краткорочне обавезе у износу од 1.890 динара и ванбилансна пасива у износу од 15.615 динара.

У периоду од 01.01. до 30.06.2018.године у активи предузећа је реализовано:

- некретнине, постројења и опрема у износу од 31.325,

- обртна имовина у износу од 24.195 и састоји се од: плаћених аванса за залихе и услуге у износу од 194, других потраживања у износу од 23.884, готовинских еквивалената и готовине у износу од 117,

Ванбилансна актива коју чине примљена средства финансијског обезбеђења из поступака набавки и понтонска плаформа која је добијена од ГО Обреновац у укупном износу од 10.923.

-краткорочне обавезе у износу од 25.607 и састоје се од: обавеза из пословања у износу од 2.259, осталих краткорочних обавеза у износу од 829, обавеза за остале порезе, доприносе и друге дажбине у износу од 281 и пасивних временских разграничења у износу од 22.238 .

Ванбилансна пасива коју чине примљена средства финансијског обезбеђења из поступака набавки и понтонска плаформа која је добијена од ГО Обреновац у укупном износу од 10.923

Напомена: износи су дати у хиљадама динара.

**1Б. ИЗВЕШТАЈ О ТОКОВИМА ГОТОВИНЕ У ПЕРИОДУ ОД 01.01. ДО 30.06.2018.ГОДИНЕ**

У периоду од 01.01.-31.12.2018.године планиран је прилив готовине у износу од 90.207 динара и одлив готовине у износу од 90.236 динара.

У периоду од 01.01.-30.06.2018.године планиран је прилив готовине у износу од 36.850 динара , а реализован је износ у висини од 30.500 динара, планиран је одлив готовине у износу од 36.854 динара, а реализован је износ у висини од 30.658 динара, реализован нето одлив готовине у износу од 158 динара, реализован износ готовине на почетку обрачунског периода у висини од 275 динара и реализован износ готовине на крају обрачунског периода у висини од 117 динара.

Напомена: износи су дати у хиљадама динара.

**2. ТРОШКОВИ ЗАПОСЛЕНИХ**

У периоду од 01.01.2018.-31.12.2018.године Предузеће је планирало нето зараде у висини од 10.900.000,00 динара, бруто 1 зараде у висини од 14.610.000,00 динара, бруто 2 зараде у висини од 17.260.000,00 динара, накнаде по уговору о привремено - повременим пословима у висини од 300.000,00 динара, накнаде члановима надзорног одбора у висини од 1.318.000,00 динара, превоз запослених на посао и са посла у висини од 510.000,00 динара, накнаде трошкова на службеном путу у висини од 40.000,00 динара и остале накнаде трошкова запосленима и осталим физичким лицима у висини од 60.000,00 динара.

У периоду од 01.01.2018.-30.06.2018.године Предузеће је планирало нето зараде у висини од 5.300.000,00 динара, бруто 1 зараде у висини од 7.110.000,00 динара, бруто 2 зараде у висини од 8.394.700,00 динара, накнаде по уговору о привремено - повременим пословима у висини од 150.000,00 динара, накнаде члановима надзорног одбора у висини од 654.413,00 динара, превоз запослених на посао и са посла у висини од 260.000,00 динара и накнаде трошкова на службеном путу у висини од 15.000,00 динара.

У периоду од 01.01.2018.-30.06.2018.године Предузеће је обрачунало нето зараде у висини од 5.358.325,00 динара, бруто 1 зараде у висини од 6.844.979,00 динара, бруто 2 зараде у висини од 8.070.230,00 динара, накнаде по уговору о привремено - повременим пословима у висини од 137.332,00 динара, накнаде члановима надзорног одбора у висини од 636.062,00 динара, превоз запослених на посао и са посла у висини од 232.523,00 динара.

**3. ДИНАМИКА ЗАПОСЛЕНИХ**

На дан 31.03.2018.године у Предузећу је било 19 запослених лица и то 10 запослених на неодређено време и 9 запослених на одређено време и једно лице ангажовано уговором о привременим и повременим пословима.

На дан 30.06.2018.године у Предузећу је 19 запослених лица и то 10 запослених на неодређено време и 9 запослених на одређено време и једно лице ангажовано уговором о привременим и повременим пословима.

**4.КРЕТАЊЕ ЦЕНА ПРОИЗВОДА И УСЛУГА**

Предузеће није остварило приходе на тржишту у посматраном периоду.

**5. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

У периоду од 01.01. до 31.12.2018.године планиране су субвенције у износу од 84.582.667, 00 динара.

У периоду од 01.01. до 30.06.2018.године планиране су субвенције у износу од 36.850.174, 00 динара, од чега је пренето из буџета 27.654.098,29 динара, реализовано 27.631.953,26 и неутрошено 22.145,03 динара.

**6. СРЕДСТВА ЗА ПОСЕБНЕ НАМЕНЕ**

У периоду од 01.01.2018.-31.12.2018.године Предузеће је планирало 200.000,00 динара, за потребе репрезентације и 570.000,00 динара, за потребе рекламе и пропаганде .

У периоду од 01.01.2018.-30.06.2018.године Предузеће је планирало 75.000,00 динара, а реализовало 29.990,00 дина- ра,за потребе репрезентације и планирало је 255.000,00 динара, а реализовало 217.920,00 динара, за потребе рекламе и пропаганде.

**ЗА КОРИШЋЕЊЕ СУБВЕНЦИЈА**

**7. НЕТО ДОБИТ**

Укупно остварена нето добит Предузећа за 2016.годину износи 1.701.078,38 динара, а за 2017.годину износи 9.239.826,68 динара.

**8.КРЕДИТНА ЗАДУЖЕНОСТ**

Предузеће није кредитно задужено у посматраном периоду.

**9. ГОТОВИНСКИ ЕКВИВАЛЕНТИ И ГОТОВИНА**

Предузеће је на рачуну отвореном код Управе за трезор, на дан 31.12.2017.године располагало са средствима у висини од 28.942,51 динара и на рачуну отвореном код Уникредит банке располаже средствима у висини од 246.400,06 динара.

Предузеће на рачуну отвореном код Управе за трезор, на дан 30.06.2018.године располаже са средствима у висини од 22.145,03 динара и на рачуну отвореном код Уникредит банке располаже средствима у висини од 94.642,37 динара.

Из горе изнетог, укупни готовински еквиваленти и готовина Предузећа на дан 30.06.2018.године износе 116.787,40 динара.

**10. ИЗВЕШТАЈ О ИНВЕСТИЦИЈАМА**

У периоду од 01.01. до 31.12.2018.године у Предузећу су планиране следеће инвестиције:

-изградња Природњачког дома у Арборетуму у износу од 15.220,

-набавка садница, садња и иницијална нега за подизање дрвореда на јавним површинама на територији ГО Обреновац у износу од 2.131,

-набавка и уградња мобилијара на јавним површинама на територији ГО Обреновац у износу од 2.792,

-постављање прелаза преко канала у ЗП „Обреновачки Забран“ у износу од 1.100,

У периоду од 01.01. до 30.06.2018.године у Предузећу су планиране следеће инвестиције:

-набавка садница, садња и иницијална нега за подизање дрвореда на јавним површинама на територији ГО Обреновац у износу од 1.791, које су реализоване у износу од 541 и

-набавка и уградња мобилијара на јавним површинама на територији ГО Обреновац у износу од 1.192, које су реализоване у износу од 1.191.

Напомена: износи су дати у хиљадама динара.

**11. БРУТО ПОТРАЖИВАЊА ЈАВНОГ ПРЕДУЗЕЋА ЗА ДАТЕ КРЕДИТЕ И ЗАЈМОВЕ, ПРОДАТЕ ПРОИЗВОДЕ, РОБУ И УСЛУГЕ И ДАТЕ АВАНСЕ И ДРУГА ПОТРАЖИВАЊА**

У периоду од 01.01. до 30.06.2018.године продати производи , робе, услуге и дати аванси износе 194 и састоје се од продатих производа , роба и услуга и датих аванса јавним предузећима у износу од 27 и продатих производа , роба и услуга и датих аванса домаћим правним лицима и предузетницима у износу од 167 и друга потраживања износе 23.884 и састоје се од потраживања од јединице локалне самоуправе у износу од 23.395 и потраживања од републичких органа и организација у износу од 489.

Напомена: износи су дати у хиљадама динара.

**III ЗАКЉУЧНА РАЗМАТРАЊА И НАПОМЕНЕ**

У наведеном периоду Предузеће је пословало у складу са Годишњим програмом пословања предузећа, са финансијским планом за 2018.годину, те првом и другом изменом и допуном истог .

Обрадила:

\_\_\_\_\_\_\_\_\_\_\_\_\_\_\_\_\_\_\_\_

Јелена Станојевић ЈП ЗЖС Обреновац

Директор

17.07.2018.године \_\_\_\_\_\_\_\_\_\_\_\_\_\_\_\_\_\_\_\_\_\_\_

МП Славко Берић, дипл.менаџер